
ДО 
ПРЕДСЕДАТЕЛЯ 
НА ОБЩИНСКИ СЪВЕТ 
КИРКОВО
 
 


Д О К Л А Д

за изпълнението на бюджета на Община Кирково, сметките за средства от ЕС, съгласно  чл. 140 от Закона за публичните финанси  за периода 01.01.2025 г.- 31.12.2025 г.


Уважаеми г-н Председател, 
 
 	Уважаеми общински съветници, 
 
 Настоящият доклад е изготвен във връзка с изискванията на чл. 140 от Закона за публичните финанси и  Наредбата  за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на общинския бюджет на община Кирково. 
 Отчетът за касовото изпълнение на бюджета на община Кирково за периода 01.01.2025 г. – 31.12.2025 г. е изготвен в съответствие с нормативните изисквания, регламентирани в Закона за публичните финанси, Закона за държавния бюджет на република България за 2025 г., указания на дирекция „Държавно съкровище” при Министерство на финансите ДДС 11 от 17.12.2025 г. относно „Годишното счетоводно приключване и представяне на годишните отчети за касовото изпълнение, оборотните ведомости и друга отчетна информация за 2025 г., както и публикуване на годишните финансови отчети за 2025 г. на бюджетните организации”. 
 	При спазване на изискванията на чл. 140, ал.1 от Закона за публичните финанси, консолидирания годишен финансов отчет на община Кирково за 2025 г. подлежи на финансов одит от Сметна палата.  
 	І. ГОДИШЕН ОТЧЕТ ПО ЧЛ. 140, АЛ. 1 ОТ ЗАКОНА ЗА ПУБЛИЧНИТЕ 
ФИНАНСИ ЗА ПЕРИОДА ОТ 01.01.2025 г. ДО 31.12.2025 г. 
Съгласно решение № 192 от 15.05.2025 г. на общински съвет Кирково е приет бюджет на община Кирково за 2025 г. в размер на  33 406 250 лв., в т.ч.  за: 
-делегирани държавни дейности – 21 272 090 лв.; 
· местни дейности – 12 064 660 лв.; 
· дофинансирани държавни дейности със собствени приходи – 69 500 лв. 
На основание чл. 56, ал.1 и ал.2 от Закона за публичните финанси към 31.12.2025 г. 
по бюджета на общината бяха отразени служебни корекции във връзка с получени писма от 
МФ, и с получени допълнителни целеви субсидии и трансфери. 
Уточненият  план по приходната и разходната част към 31.12.2025 г. е 50 057 479 лв. от които за: 
· делегирани държавни дейности – 33 279 581 лв.; 
· местни дейности – 16 500 455 лв.; 
· дофинансирани държавни дейности със собствени приходи – 277 443 лв. 
 
	33 406 250 лв. 
Начален план, приет с 
Решение № 172  от Протокол № 19 от 
15.05.2025 г. на ОбСКирково 
	 
	 
16 651 229 лв. 
 
Актуализация 
	 
	50 057 479 лв. 
Уточнен  план към 
31.12.2025 г.   


 
ИЗПЪЛНЕНИЕ НА ПРИХОДИТЕ
За целите на анализа, изпълнението на приходната част на бюджета към 31.12.2025 г. е представена в табличен вид по видове приходоизточници от Единната бюджетна класификация в Приложение № 1
Изпълнението на приходите с държавен характер към 31.12.2025 г. е 33 279 581 лв. 
Постъпилите приходи с общински характер към 31.12.2025 г. са повече със 16 777 898
В таблицата към отчета са представени данни за уточнен план и отчет на приходите по агрегирани икономически показатели.
Обобщен отчет на приходите по обобщени показатели е приложение № 1 към настоящия доклад
Общото изпълнение на приходната част на бюджета към 31.12.2025 г. е в размер на 50 057 479 лв. при първоначален план 33 406 250 лв. . Наличността по бюджетната сметка към 31.12.2025 г. е в размер на 2 279 720  лв., като в това число неусвоени средства от държавния трансфер за делегираните държавни дейности 1 449 813 лв. и неусвоени целеви субсидии и трансфери в местните дейности – 829 907 лв. С най - голям относителен дял в приходната част на бюджета заемат субсидиите от Централния бюджет – 69,88%, от собствените приходи – 9,06 % и от целевите трансфери 21,06 %. 
1. ИЗПЪЛНЕНИЕ НА СУБСИДИИТЕ И ТРАНСФЕРИТЕ  
Приходите от общата субсидия за  финансиране на делегираните държавни дейности във функциите «образование, отбрана, здравеопазване, социалното и културно дело» са в размер на 21 119 132 лв Допълнително постъпилите средства са за: транспорт на педагогическия персонал; за работа с деца и ученици от уязвимите групи; за закупуване на учебници; за оптимизация на вътрешната структура на персонала във функция „Образование“; за финансиране на спортната дейност в детските градини и училища и за финансово осигуряване на национални програми за развитие на образованието.  
     Изравнителната субсидия за  финансиране на местните дейности е получена на         100%/ 3 809 100 лв./. В нея са включени и средствата за зимно поддържане и снегопочистване. 
 Уточненият план на целевата субсидия за капиталови разходи е в размер на 1 806 498 лв. при първоначален план 4 553 800  лв. 2 747 302 лв. от целевата субсидия за капиталови разходи бяха трансформирани в целеви трансфер за текущ ремонт на инфраструктурни обекти с решение на Общински съвет - Кирково 
Със заповед на кмета за получени трансфери е извършена актуализация на бюджета както в приходната част, така и в разходната част по съответните дейности и подпараграфи. При второстепенните разпоредители със заповеди на директорите са извършени промени както за постъпили средства по техните бюджети, така и за вътрешно компенсирано прехвърляне на разчети по параграфи и подпараграфи. 
2. ИЗПЪЛНЕНИЕ НА СОБСТВЕНИТЕ ПРИХОДИ 
Постъпилите собствени приходи към 31.12.2025 г.. в абсолютна сума  са 4 536 182 лв.                   
      /Таблица № 1/ 
	Наименование на прихода 
	Отчет към  
31.12.2025 г. /лв./ 

	1 
	4 

	Данъчни приходи 
 
	1 574 390 

	Приходи и доходи от собственост 
 
	140 730 

	Приходи от такси 
 
	1 122 840

	Глоби, санкции и наказателни лихви 
 
	147 804 

	Други неданъчни приходи 
 
	922 493

	Приходи от продажби 
 
	689 979 

	Приходи от концесии 
 
	2 723

	Помощи и дарения 
  
	57 737

	Платени данъци по 
ЗДДС и ЗКПО  
	· 122 514 

	Общо по бюджета 
 
	4 536 182 


 
Приходите от имуществени данъци са в размер на 1 554 287  лв. окончателен годишен /патентен/ данък – 19 782 лв. 
· данък върху превозните средства – 1 168 218  лв.
· данък при придобиване на имущество по дарение и възмезден начин – 211 618 лв.
· туристически данък – 4 791 лв.
· Приходите от общински такси: 
· такса технически услуги – 14 533 лв.
· такса административни услуги -162 346 лв. 
· такса за ползване на пазари и тържища – 6 335 лв.;  
· такса битови отпадъци – 915 128 лв.   
· други общински такси – 22 684 лв.. 
Постъпилите приходите от продажба на общинско имущество са в размер на  689 979 лв.  
Приходите и доходите от собственост са в размер на 140 730 лв., както следва: 
· приходи от продажба на стоки и услуги – 3 240 лв.;  
· приходи от наеми на земя и общинско имущество – 136 903 лв. 
Постъпленията от други неданъчни приходи са в размер на 922 493 лв.   
От Министерството на енергетиката са постъпили за отдадените  на концесия добив на кариерни материали от територията на общината са в размер на 2 723 лв.
По бюджета са събрани 147 804 лв. наказателни лихви върху просрочени общински данъци.
На основание Закона за данък добавена стойност, общината е регистрирана за стопанската си дейност / отдаване под наем и продажба  на общинско имущество/.  За данък по Закона за корпоративното подоходното облагане са внесени – 122 514 лв. 
В показателя Временни безлихвени заеми и операции с финансови активи и пасиви- нето /+/-/ са намерили отражение: 
· Погасяване на дългосрочен банков заем – /-298 200/ лв.; 
· Временно съхраняване на средства и средства на разпореждане – 74 274 лв.; - Временен безлихвен заем между бюджет и СЕС – - 446 193 лв. 
Наличността на бюджетни средства в края на годината е 2 279 720 лв. 
3. ИЗПЪЛНЕНИЕ НА РАЗХОДНАТА ЧАСТ НА БЮДЖЕТА 
Към 31.12.2025 г. общо отчетените разходи по бюджета на Общината са в размер на 47 777 759 лв., т.е. изпълнението е 95,45 % спрямо уточнения годишен план. 
В таблица № 2 са представени данни за  отчет към 31.12.2025 г. за делегираните държавни дейности, местни дейности и дофинансирани държавни дейности. 
                                                                                                                          /Табл. № 2/ 
	Делегирани от държавата дейности 
 
	Отчет към 31.12.2025 г. 
           31 829 768 лв. 

	Местни дейности 
 
 
	Отчет към 31.12.2025 г. 
15 670 548 лв. 

	Дофинансиране на 
ДДД с приходи от общински характер 
	Отчет към 31.12.2025 г. 
             277 443 лв. 


 
3.1. Изпълнение на бюджета по видове разходи към 31.12.2025 г. 
                                                                                                                                    /Табл. № 3/ 
	Разходи по ЕБК 
	Отчет към 
31.12.2025г 
	Относите-
лен дял в общите разходи 

	1 
	4 
	5 

	Заплати и осигурителни вноски §§0100-0200-0500 
	26 778 290 
	56,05 

	Издръжка §1000 
	9 468 491 
	19,82 

	Платени данъци и такси § 1900 
	94 272 
	0,20 

	Стипендии § 4000 
	                    69 929 
	0,15 

	Помощи и трансфери за домакинства §4200 
	799 695 
	1,67 

	Субсидии §4300 и §4500 
	2 441 616 
	5,11 

	Разходи за членски внос § 4600 
	26 170 
	                           0,04

	Разходи за лихви §2200 и § 2900 
	64 890 
	0,14 

	Капиталови разходи §5100; § 5200;§ 5300 
	8 034 406 
	16,82 

	Помощи за чужбина § 49-00 
	0 
	0.00 

	Резерв 
	 
	 

	Всичко разходи: 
	47 777 759 
	100 


 
 В Приложения  към настоящия доклад са представени данни за изпълнението на разходите по бюджета на Община Кирково по дейности и по функции както и по видове разходи към 31.12.2025 г. 
 Анализът на извършените разходи показва, че отчетените трудови разходи в размер на 26 778 29  лв., които включват работни заплати на заетите по трудово и служебно правоотношение, разходите за възнаграждения на извънщатния персонал, СБКО с характер на възнаграждение, обезщетения по КТ и Закона за държавния служител и задължителните осигурителни вноски от работодател, представляват 56,05 % от общата сума на отчетените разходи г. Изплатените трудови разходи през 2025 г. са повече спрямо изплатените през 2024 г. в резултат от нарастване на работната заплата на лицата заети във функциите: „Общинска администрация“: „Образование“; „Здравеопазване“ и „Социално подпомагане и грижи“ . 
Отчетените разходи за издръжка са 9 468 491 лв. или с относителен дял 19,82 % в общите разходи. С най-голям относителен дял в издръжката са разходите за външни услуги – 38,28 на сто, които включват: транспортни услуги, телекомуникационни и пощенски разходи; квалификация и преквалификация на персонала; абонаментно поддържане на техниката и информационните системи зимно поддържане на републикански и общински пътища ; разходи за обезвреждане на ТБО и други, правни услуги; представителни на кмет и председател на общинския съвет; абонаментни такси. 
Съществен е делът и на разходите за вода, гориво и ел. енергия  –  976 318 лв. /10,31 %/, като от тях – 441 656 лв. са за делегираните държавни дейности и 530 438 лв. в местните дейности и 4 224 лв. в дофинансиране. В местните са включени , разход за ел. енергия за уличното осветление;  разход за гориво за превоз на деца и ученици ,за гориво при извършване на дейностите по сметосъбиране и транспортиране на твърдите битови отпадъци от територията на общината.  
Съществен е делът и на разходите за текущо поддържане на сградния фонд и техническата инфраструктура са усвоени 3 310 868 лв.,  за  текуща поддръжка на сграден фонд / кметство са усвоени за текущ ремонт на последици от стихийни бедствия,  за текуща поддръжка на ученическите автобуси,  за текущ ремонт и поддръжка на улична мрежа  за текущ ремонт на общински пътища и платно от републиканската пътна мрежа. 
За материали са изплатени – 661 620 лв., като от тях – 228 028 лв. са за делегираните държавни дейности и 422 764 лв. в местните дейности и 10 828 лв. в дофинансиране,  за канцеларски материали; за строителни материали,  за консумативи и  резервни части за поддръжка на хардуери  за материали за улично осветление,   и др.
 От бюджета са изплатени 134 672 лв. за работно облекло. За медикаменти в здравните кабинети разходите са в размер на 2 913 лв. Разходите за командировки възлизат на 31 949лв. и  за застраховки 96 010 лв. Изплатени са 69 929 лв. стипендии на ученици. 
Платените държавни данъци, такси, наказателни лихви и административни санкции  са в размер на 94 272 лв., от които /145 049/ лв. са общински данъци и  такси и (-) 50 777 лв. – платени държавни данъци. 
Предоставените субсидии на организации с нестопанска цел са в размер на  498 405 лв., като от тях: 371 645 лв. са за читалищата на територията на общината; 126 760 лв. по Решение на ОбС Кирково за културен и спортен календар  . 
От бюджета на общината са изплатени текущи трансфери, обезщетения и помощи за домакинства както следва: 799 695 лв.  69 929 за помощи по решения на Общински съвет Кирково, 732 204 лв. за присъдена издръжка и за компенсации за пътувания на военноинвалиди, деца до 10-годишна възраст и за лица получаващи пенсия  лв. по програма лична помощ. 
През 2025 г. са изплатени 64 714 лв. лихви по ползван банков заем.  
Усвоените средства за  капиталови разходи са в размер на 8 034 406 лв.  или с относителен дял в общите разходи – 16,94 на сто .  
3.2.Разпределение на отчетените разходи по функции: 
                                                                                                                                    /Табл. № 4/ 
	Функция 
	Отчет към 
31.12.2025г 
	Относите лен дял в общите разходи 

	1 
	4 
	5 

	Общи държавни служби 
	6 887 236 
	14,63 

	Отбрана и сигурност 
	275 435 
	0,08 

	Образование 
	18 125 033
	37,94 

	Здравеопазване 
	375 003 
	0,08 

	Соц. осигуряване и грижи 
	8 221 669
	17,51 

	БКС и опазване на околната среда 
	8 091 128
	16,94

	Почивно дело и култура 
	1 372 209 
	2,97

	Икономически дейности и услуги 
	4 365 159 
	9,84

	Разходи за лихви 
	64 887 
	                                  0,01

	Неразпределен резерв 
	 
	 

	Всичко разходи: 
	           47 777 759 
	100 


 
 В структурата на разходите по функции, с най-голям относителен дял е функция «Образование» - 37,94 % при 47.77% , следвана от разходите във функция «Соц.осигуряване и грижа» - 17,51 %, , функция «БКС и опазване на околната среда» отчита16,94% ,  и функция  «Общи държавни служби» -14,63 %. 
 В функция «Общи държавни служби» са отчетени разходите за възнаграждания и осигурителни вноски на служителите в общинска администрация, кметове на кметства и кметските наместници, и на общинските съветници, както и издръжка на дейностите «Общинска администрация» и «Общински съвет». 
Във функция «Отбрана и сигурност» са отчетени разходите за цялостната издръжка на местната комисия за борба срещу противообществените прояви на малолетните и непълнолетните, на оперативните дежурни и на изпълнителите по поддръжка и по охрана на пунктовете за управление, както и на доброволните формирования за защита при бедствия.  
Във функция «Образование» са отчетени разходите по обучение и възпитание на децата и учениците в детските градини и училищата, разходите за създаване на условия за приобщаващо образование на деца и ученици на ресурсно подпомагане в детските градини и училищата, разходите за занимания по интереси, организирани от центровете за подкрепа за личностно развитие, разходите за безплатен транспорт на децата в задължителна предучилищна възраст и за учениците, и разходите за компенсиране на превозните разноски на педагогическия персонал. 
Във функция «Здравеопазване» са отчетени разходите за здравните кабинети в детските градини и училища . 
Във функция «Социално осигуряване, подпомагане и грижи» са отчетени разходите за предоставените услуги «личен асистент»; «социален асистент». В тази функция са отчетени и разходите за издръжка на Центъра за деца и младежи в Добромирци», трудовите разходи на заетите в Програмите за временна заетост, както и разходите по програмата . 
Във функция «БКС и опазване на околната среда» са отчетени всички разходи по поддържане на уличната мрежа на територията на общината, уличното водоснабдяване и канализация, разходите по уличното осветление, поддържане чистота на територията на общината, както и разходите по озеленяване и поддържане на парковите пространства в населените места. 
Във функция «Култура, спорт, почивни дейности и религиозно дело» са отчетени разходите за спортни прояви на децата и учениците, предоставените субсидии на Читалищата и на спортните клубове и всички разходи по изпълнение на културния и спортния календар за 2025 г. 
Във функция «Икономически дейности и услуги» са отчетени разходите за зимно поддържане и снегопочистване на общинските пътища, и субсидии за транспортни линии. 
 Всички отчетени разходи във функциите са разпределени в дейности според източника на финансиране . Делегираните от държавата дейности са финансирани с общата субсидия от ЦБ, местните дейности са финансирани с изравнителната субсидия и собствени приходи, а част от делегираните държавни дейности са дофиннасирани със собствени приходи.  

4. ИЗПЪЛНЕНИЕ НА КАПИТАЛОВАТА ПРОГРАМА ЗА 2024 Г. ПО ИЗТОЧНИЦИ НА ФИНАНСИРАНЕ /Приложение № 2/ 
 
Уточненият годишен план на разчета за капиталовите разходи на община Кирково за 2025 г. е на стойност 8 034 406 лв. Източниците на финансиране са:  
· Целева субсидия за капиталови разходи по ЗДБРБ за 2025 г.  
· Целеви субсидии и трансфери от държавния бюджет   
· Преходен остатък от 2024 г.   
· Собствени средства 
· Целеви трансфери от ПУДООС   
· Средства от ЕС 
Капиталовите разходи  към 31.12.2025 г. са в размер на 8 034 406 лв.  

5. ОТЧЕТ ЗА ПОЛУЧЕНИТЕ И УСВОЕНИ СРЕДСТВА ПО СМЕТКИТЕ ЗА СРЕДСТВА ОТ ЕВРОПЕЙСКИЯ СЪЮЗ към 31.12.2025 г. /Приложения № 3/. 
 
Наличността по Сметките за средства от Европейския съюз към 31.12.2025 г. е в размер 182 096 лв. 
Наличността по сметката за чужди средства към 31.12.2025 г. е 428 254 лв. 
 
6. ОТЧЕТ ЗА СЪСТОЯНИЕТО НА ОБЩИНСКИЯ ДЪЛГ КЪМ 31.12.2025 Г. 
/Приложение № 4/ 
Съгласно чл. 9, ал.1 от Закона за общинския дълг, Ви предоставям годишен отчет за състоянието на общинския дълг. 
През 2021 г. с Решение на общинския съвет е поет заем от ФЛАК в размер на 3 881 346 лв. от които заем усвоен е в размер на 3 757 474 лв.
 На 01.01.2025 г. остатъчният размер на дълга е 2 862 873 лв. През 2025 г. е погасена главница в размер на 298 200 лв. Изплатени са лихви в размер на 64 714 лв. 
Към 31.12.2025 г. дългът възлиза на 2 564 673 лв. 
 Община Кирково няма пряко контролирани от общината лица, които попадат в подсектор „Местно управление”. 
През 2025 г. община Кирково няма издадени общински гаранции. 
 Към 31.12.2025 г. не са отчетени съществени сделки и операции на общината и второстепенните разпоредители с бюджет, които нямат пряк касов ефект върху бюджета на община Кирково. 
 
7. Структура на наличните задължения за разходи и поетите ангажименти на община Кирково към 31.12.2026 г. . 
 
      Към 31.12.2025 г. показателите са под максималния размер фиксиран със ЗПФ. 
Приложениs, които са неразделна част от доклада: 
 
1. Приложение № 1- Обобщен отчет за изпълнение на приходната част на бюджета към 31.12.2025 г.; 
2. Приложение № 1 - Отчет за изпълнение на разходната част на бюджета към 31.12.2025 г. за делегираните държавни дейности; 
3. Приложение № 2 - Разчет за финансиране на капиталови разходи; 
4. Приложение № 3 - Отчет за касово изпълнение на сметките за средства от ЕС- НФ; ДЕС и РА; 
5. Приложение № 4 - Отчет за динамиката и състоянието на общинския дълг към 
31.12.2025 г.; 
6. Приложение № 5 - Справка за  поетите ангажименти към 31.12.2025 г.; 
7. Приложение № 6 - Информация за просрочените вземания и задължения към 
31.12.2025 г.; 
8. Протокол от общественото обсъждане на отчета за касовото изпълнение на бюджета към 31.12.2025 г. 
 
ПРОЕКТ ЗА РЕШЕНИЕ: 
  
След запознаване с внесения доклад за изпълнението на бюджета на Община Кирково, сметките за средства от Европейския съюз, както и информация за основните показатели на контролираните от общината лица, съгласно ал.1, т.2 и 3 на чл. 140 от Закона за публичните финанси към 31.12.2025 г. и отчета за състоянието на общинския дълг към 
31.12.2025 г., Общински съвет с. Кирково 
 
                                                          РЕШИ: 
 
На основание чл. 21, ал. 1, т. 6, във връзка с чл. 27, ал. 4 и ал. 5 от Закона за местното самоуправление и местната администрация, чл. 140, ал. 1 и ал.5 от Закона за публичните финанси и чл. 9 от Закона за общинския дълг, Общински съвет с. Кирково приема: 
 
1. Уточненият годишен план към 31.12.2025 г. по бюджета на община Кирково по дейности, функции и параграфи от Единната бюджетна класификация в размер      на 32 749 536 лева. 
2. Отчета за изпълнението на бюджета на община Кирково за 2025 година по прихода и разхода в размер на 47 777 759 лева, съгласно приложения №№ 1; 
3. Отчета за  капиталовите разходи към 31.12.2025 г., в размер на 6 510 627 лв., съгласно приложение № 2; 
4. Отчета за изпълнението на сметките за средства от Европейския съюз за 2025 г., съгласно приложение № 3; 
5. Годишния отчет за състоянието на общинския дълг към 31.12.2025 г., съгласно Приложение № 4; 
 




С уважение:……………………….. 
ШИНАСИ СЮЛЕЙМАН 
Кмет на Община Кирково
 
 

Изготвил: 
Марияна Бонева – Началник отдел „ФД“ 

